kardosdrur/scandi-wiki huggingface dataset:
The Open Championship 1865

The Open Championship 1865 var en golfturnering afholdt af og i Prestwick Golf Club i Ayrshire, Skotland torsdag den 14. september 1865. Turneringen var den sjette udgave af The Open Championship, og den havde deltagelse af tolv spillere, ti professionelle og to amatører. Mesterskabet blev afviklet som en slagspilsturnering over tre runder på Prestwick Golf Clubs 12-hullersbane.

Titlen blev vundet af Andrew Strath, to slag foran Willie Park, Sr.. Strath havde året før overtaget jobbet som greenkeeper i Prestwick fra Old Tom Morris. Det var første gang i mesterskabets historie, at det ikke blev vundet af Tom Morris, Sr. eller Willie Park, Sr., og titlen blev Straths eneste sejr i The Open Championship. Den forsvarende mester, Tom Morris, Sr., endte på femtepladsen, og han blev dermed for første gang placeret uden for top 2 i mesterskabet.

Den kun 14-årige Tom Morris, Jr. ("Young Tom Morris") deltog for første gang i mesterskabet, som han senere skulle komme til at vinde fire gange. Han gav op efter to runder, hvor han imidlertid var et slag foran sin far, den forsvarende mester Tom Morris, Sr. ("Old Tom Morris").

Resultater

Kilder / eksterne henvisninger 
Opengolf.com – Previous Opens – Prestwick 1865
Opengolf.com – Prestwick – 1865
Antique Golf Clubs from Scotland – Open Championship – 1865: Prestwick

Noter 

1865
Sport i 1865
Erich Herrmann

Erich Karl Albert Otto Herrmann (født 31. maj 1914 i Berlin, død 13. april 1989 i Hamburg) var en tysk håndboldspiller, som deltog i OL 1936 i Berlin.

Herrmann spillede i klubben Berliner SV 1892 og blev udtaget til det tyske håndboldlandshold til OL 1936. Turneringen blev for første og eneste gang spillet på græs på 11-mandshold. Oprindeligt var ti hold tilmeldt, men , ,  og  meldte fra, så blot seks hold deltog. Disse blev delt op i to puljer, hvor Tyskland vandt sin pulje suverænt med en samlet målscore på 51-1 efter blandt andet en 29-1 sejr over . De to bedste fra hver pulje gik videre til en finalerunde, hvor alle spillede mod alle. Igen vandt Tyskland alle sine kampe, men dog i lidt tættere kampe. Således vandt de mod  med 10-6. Som vinder af alle kampe vandt tyskerne sikkert guld, mens Østrig fik sølv og  bronze. Herrmann spillede tre af kampene, heriblandtden afgørende kamp mod Østrig, og han scorede i alt seks mål i turneringen.

Han var også med ved VM i markhåndbold 1938 på hjemmebane i Tyskland, og han opnåede i alt otte landskampe.

Referencer

Litteratur 
 Bodo Harenberg (red.): Die Stars des Sports von A-Z. Darmstadt 1970

Eksterne henvisninger 

Håndboldspillere fra Tyskland
Olympiske mestre fra Tyskland
Deltagere for Tyskland ved sommer-OL 1936
Olympiske håndboldspillere fra Tyskland
Olympiske medaljevindere i håndbold
Håndboldspillere ved sommer-OL 1936
Medaljevindere fra Tyskland ved sommer-OL 1936
Håndboldtrænere fra Tyskland
Personer fra Berlin
Bob Kirk

Robert "Bob" Kirk (født 1845 i St Andrews, Skotland, død 1. december 1886) var en skotsk golfspiller og køllemager. Han lærte sit håndværk i fødebyen St Andrews og blev køllemager i Blackheath i 1864. I 1866 vendte han tilbage til St Andrews, hvor han lavede køller og golfbolde indtil 1886.

Han var en fremragende golfspiller og endte tre gange på andenpladsen i The Open Championship.

Kilder / eksterne henvisninger 
 Antique Golf Clubs – Robert Kirk and Son

Golfspillere fra Skotland
PEST-analyse

PEST-analyse et teoretisk værktøj til analyse af en virksomheds omverden. En omverdensanalyse omfatter som udgangspunkt alle tænkelige faktorer, der har indflydelse på virksomhedens værdiskabelse. Oftest indledes omverdensanalysen af en PEST-analyse.

PEST-analyse 
PEST-analyse er:
 et akronym dannet af begyndelsesbogstaverne i de engelske ord "Political, Economic, Social, og Technological" (på dansk: politiske, økonomiske, sociale og teknologiske). 

 et teoretisk værktøj til analyse af makroøkonomiske faktorer, der har indflydelse på en virksomheds strategiske muligheder. 

 ofte en del af den omverdensanalyse analytikere udfærdiger når de analyserer virksomheders strategiske muligheder og giver et billede af de faktorer virksomheden bør tage med i sine strategiske betragtninger. 

Akronymet bliver ofte udvidet til at indeholde yderlige vigtige faktorer, hvis disse har stærk indflydelse på den analyserede virksomhed. Der kan være tale om lovgivningsmæssige, miljømæssige, politiske og demografiske faktorer. Således ses også akronymet "PESTEL" brugt i omverdensanalyser, der omfatter specielle lovgivningsmæssige aspekter og/eller miljømæssige faktorer.

Sammensætning

Politiske forhold 
Politiske faktorer dækker over hvordan og hvor meget et lands regering griber ind i økonomien. Herunder skattepolitik, lov om arbejdskraft, miljølovgivning, handelsbarrierer, moms, afgifter og told. Oftest er der specifikke lovmæssige aspekter der har direkte indvirkning på virksomhedens ageren.

Økonomiske forhold 
Økonomiske faktorer dækker over generelle makroøkonomiske tendenser der har indvirkning på virksomhedens strategiske muligheder. Herunder konjunktur, renteniveau, valutakurs og inflation.

Sociale forhold 
Sociale faktorer inkluderer kulturelle aspekter, befolkningstilvækst, aldersfordeling, uddannelsesniveau, ændring i livsstil, værdier og holdninger, helbred, indkomstfordeling, arbejdsmiljø, mobilitet samt andre sociologiske tendenser i samfundet.

Teknologiske forhold 
Teknologiske faktorer inkluderer omverdenens umiddelbare teknologiske tendenser indenfor områder som forskning samt teknologifremmende offentlige programmer.

Anvendelse 
Modellens faktorer vil have varierende betydning alt efter hvilken branche og produkter/services virksomheden udbyder. Det kan være kompliceret at anvende PEST-analysen på internationale virksomheder i en verden under globalisering.

Kilder 

Aktivitetsplanlægning
Strategisk ledelse
Markedsføring
Analyse
Matrice (typografi)

En matrice indenfor bogtryk er en form til støbning af bogstaver, kendt som typer, som anvendes til højtryk.

Indenfor håndsætningen indsættes en matrice bestående af et bogstav i bunden af en håndform. Formen låses og smeltet typemetal, en tin-legering, hældes ind i et ligesidet hulrum ovenover matricen. Efter metallet er kølnet og størknet, åbnes håndformen, og den nyligt støbte metaltype fjernes, og er klar til sætning sammen med andre. Matricen kan derefter genbruges til at støbe flere af samme type. Løse typer kan også fremstilles på maskine. 

Indenfor maskinsætning samles enten rækker af løse matricer i maskinen og hele linjen støbes ud i ét (Typograph, Linotype og Intertype) eller en maskine styres af en hulstrimmel hullet på et særskilt apparat til at støbe enkelte typer ud fra en matricetavle (de enkelte matricer kan udskiftes), hvor matricerne er monteret (Monotype). Typerne sættes automatisk sammen til en spalte. 

Endelig fremstilledes sats til overskrifter (rubrikker) gerne på et Ludlow-anlæg. Løse matricer samles med hånden i en ramme, og linjen støbes i ét i maskinen. Ludlowsats er karakteristisk ved at ligne et T i tværsnit, da linjen ikke støbes massiv. 

Matricer kan fremstilles ud fra et skåret stålstempel, en patrice, eller ved fræsning i en blok af typemetal og derpå fremstilling af aftryk med galvanoplastik.

Se også 
 Skrift

Trykning og typografi
Cai Hegermann-Lindencrone

Cai (Ditlev) Hegermann-Lindencrone er navnet på flere personer:

 Cai Hegermann-Lindencrone (officer) (1807-1893) – dansk officer og politiker
 Cai Hegermann-Lindencrone (teaterdirektør) (1881-1947) – dansk teaterdirektør
Heinrich Keimig

Heinrich Keimig (født 12. juni 1913 i Worms, Rheinland-Pfalz, død 15. januar 1966 i Offenbach am Main, Hessen) var en tysk håndboldspiller, som deltog i OL 1936 i Berlin.

Keimig spillede for klubben Polizei-SV Darmstadt, som han vandt det tyske mesterskab i markhåndbold med i 1934. Han blev udtaget til det tyske håndboldlandshold, som deltog i OL 1936. Det var første gang, håndbold var på programmet ved et OL, og turneringen blev spillet på græs på 11-mandshold. Oprindeligt var ti hold tilmeldt, men , ,  og  meldte fra, så blot seks hold deltog. Disse blev delt op i to puljer, hvor Tyskland vandt sin pulje suverænt med en samlet målscore på 51-1 efter blandt andet en 29-1 sejr over . De to bedste fra hver pulje gik videre til en finalerunde, hvor alle spillede mod alle. Igen vandt Tyskland alle sine kampe, men dog i lidt tættere kampe. Således vandt de mod  med 10-6. Som vinder af alle kampe vandt tyskerne sikkert guld, mens Østrig fik sølv og  bronze. Keimig var andenmålmand og spillede blot en af kampene.

Keimig deltog i anden verdenskrig og blev hårdt såret i Nordafrika i 1941, og han blev først løsladt fra krigsfangenskab i 1949.

Referencer

Eksterne henvisninger 

Håndboldspillere fra Tyskland
Olympiske mestre fra Tyskland
Deltagere for Tyskland ved sommer-OL 1936
Olympiske håndboldspillere fra Tyskland
Olympiske medaljevindere i håndbold
Håndboldspillere ved sommer-OL 1936
Medaljevindere fra Tyskland ved sommer-OL 1936
Personer fra Rheinland-Pfalz
Kituro Rugby Club

Kituro Rugby Club er en rugbyklub, der blev grundlagt i 1961 i Schaerbeek, Bruxelles, Belgien.

Resultater 
 Belgiske mesterskab (4) : 1967, 1996, 2009, 2011
 Belgisk Cup (6) : 1969, 1977, 1981, 1983, 1993, 1998

Eksterner henvisninger 

 Kituro.be 

Rugbyklubber
Schaerbeek
Sportsklubber i Belgien
Hans Keiter

Johannes Ferdinand Hans Keiter (født 22. marts 1910 i Mülheim an der Ruhr, Nordrhein-Westfalen død 8. september 2005) var en tysk håndboldspiller, som deltog under OL 1936 og VM 1938.

Keiter spillede først for RSV Mülheim, senere for PSV Berlin og dyrkede ud over håndbold også roning og atletik. Han blev udtaget til det tyske håndboldlandshold, som deltog i OL 1936. Det var første gang, håndbold var på programmet ved et OL, og turneringen blev spillet på græs på 11-mandshold. Oprindeligt var ti hold tilmeldt, men , ,  og  meldte fra, så blot seks hold deltog. Disse blev delt op i to puljer, hvor Tyskland vandt sin pulje suverænt med en samlet målscore på 51-1 efter blandt andet en 29-1 sejr over . De to bedste fra hver pulje gik videre til en finalerunde, hvor alle spillede mod alle. Igen vandt Tyskland alle sine kampe, men dog i lidt tættere kampe. Således vandt de mod  med 10-6. Som vinder af alle kampe vandt tyskerne sikkert guld, mens Østrig fik sølv og  bronze. Keiter var anfører for holdet ved OL.

Keiter deltog også i de første verdensmesterskaber i håndbold i 1938, såvel indendørs som udendørs, begge gange med tysk sejr. Efter anden verdenskrig blev Keiter håndboldtræner og var som sådan med til at vinde det tyske udendørsmesterskab med TV Krefeld-Oppum i 1966 og 1968. Senere var han fodboldtræner og stod i spidsen for henholdsvis Rot-Weiss Essen og Rot-Weiss Oberhausen.

Referencer

Litteratur 
 Bodo Harenberg (Red.): Die Stars des Sports von A-Z. Darmstadt 1970

Eksterne henvisninger 

Håndboldspillere fra Tyskland
Olympiske mestre fra Tyskland
Deltagere for Tyskland ved sommer-OL 1936
Olympiske håndboldspillere fra Tyskland
Olympiske medaljevindere i håndbold
Håndboldspillere ved sommer-OL 1936
Medaljevindere fra Tyskland ved sommer-OL 1936
Håndboldtrænere fra Tyskland
Fodboldtrænere fra Tyskland
Personer fra Mülheim an der Ruhr
Michael Rosing (digter)

Hans Peter Michael Rosing (20. november 1830 — 12. december 1904) var en dansk digter og oversætter, sønnesøn af Michael Rosing.

Som student rejste han 1854—55 i Italien; 1859 blev han efter Aaret i Forvejen at have taget filologisk Embedseksamen Adjunkt paa Herlufsholm, hvorfra han 1863 forflyttedes til Sorø Akademi; 1882 blev han Overlærer. 1901 tog han sin Afsked. R. debuterede 1859 med (»Smaadigte af en Student«; 1872 kom Digtet »Frelst«, 1873 »Ann’ Marie«, 1875 »Et Foraarsbillede« og 1882 »Broder Bengt«; af Prosadigtninger har han bl.a. udgivet »En Romantiker«, 1880, og »Kærlighed taaler alt«, 1895. R.’s Poesier udmærker sig gennemgaaende ved et elskværdigt og fint Livssyn og ved inderlig Forstaaelse af Naturen; noget dybere Særpræg har de dog ikke. Varig Fortjeneste har han indlagt sig ved sine meget omhyggelige og dygtige Oversættelser af Pindar’s Oder, der findes trykte i Skoleprogrammer for Herlufsholm 1862 og Sorø 1890—93.

Eksterne henvisninger 
 
 Michael Rosing på Dansk Forfatterleksikon
 

Digtere fra Danmark
Oversættere fra Danmark
Skolefolk fra Danmark
Danskere i 1800-tallet
Personer fra København
Dansksprogede forfattere fra Danmark
Studenter fra Metropolitanskolen
Michael Rosing

Michael Rosing henviser til blandt andre:

 Michael Rosing (skuespiller) – dansk skuespiller
 Michael Rosing (digter) – dansk digter og oversætter
 Michael Rosing (grønlandsk politiker) – grønlandsk politiker

Se også 

 Michael Rosing Wiehe
Wilhelm Wiehe

Wilhelm Wiehe henviser til blandt andre:

 Wilhelm Wiehe (1826-1884) – dansk skuespiller
 Wilhelm Wiehe (1858-1916) – dansk skuespiller
Fredede bygninger i Roskilde Kommune

Denne liste over fredede bygninger i Roskilde Kommune viser alle fredede bygninger i Roskilde Kommune, bortset fra kirker. Listen bygger på data fra Kulturarvsstyrelsen.

|}

Se også 
 Fredede fortidsminder i Roskilde Kommune

Kilder og eksterne henvisninger 

Roskilde Kommune
Bygninger, konstruktioner og anlæg i Roskilde Kommune
WikiProjekt Wiki Loves Monuments
Reformu partija

Reformu partija (Reformpartiet), tidligere Zatlera reformu partija (Zatlers' Reformparti), er et politisk parti i Letland grundlagt den 23. juli 2011 af den tidligere lettiske præsident Valdis Zatlers.

Valdis Zatlers bekendtgjorde den 9. juli 2001, dagen efter han fratrådte sin embedsperiode som Letlands præsident, at han ville danne et nyt politisk parti den 23. juli 2011; den samme dag, hvor en folkeafstemning i Letland om det lettiske parlament Saeimas opløsning afholdtes. Partiet etableredes den 23. juli 2011, og Zatlers valgtes til formand med 251 stemmer mod to.  Zatlers bekendtgjorde, at partiet ikke vil samarbejde med de tre "oligark"-partier – Zaļo un Zemnieku Savienība, Latvijas Pirmā Partija/Latvijas Ceļš og Tautas partija. To uger efter bekendtgørelsen om Zatlers' reformpartis etablering opløstes Tautas partija.

Kildehenvisninger

Eksterne henvisninger 
 Officiel hjemmeside 

Politiske partier i Letland
Etableret i 2011
Ryttere og hold i Giro d'Italia 2009

Denne liste præsenterer ryttere og hold i Giro d'Italia 2009. Giro d'Italia 2009 var den 92. udgave af Giro d'Italia, en af cykelsportens Grand Tours, og den markerede samtidig 100-års-jubilæet siden det første løb i 1909. 198 ryttere fordelt på 30 lande og 22 hold deltog i denne udgave, der startede i Venedig 9. maj og sluttede i Rom 31. maj.

Blandt de 22 hold, der deltog i Giroen, var 15 ProTour-hold, mens syv var professionelle kontinentalhold. Tre ProTour-hold ønskede ikke at deltage og blev således ikke inviteret – disse var ,  og . Normalt er ProTour-hold garanteret en plads i de store løb.

 blev oprindeligt nægtet en invitation, men den 23. april blev de inviteret som Giroens 22. og sidste hold. De syv professionelle kontinentalhold, der deltog, var , , , , ,  og . Hvert af de 22 hold, der blev inviteret, startede løbet med 9 ryttere.

29 ryttere forlod løbet, før de nåede Rom.

Denis Mensjov fra -holdet vandt løbet; efter at have taget føringen i en lang enkeltstart på 12. etape, lod han ikke sin nærmeste udfordrer, den senere toer Danilo Di Luca fra , stikke af i den sidste uges bjerge.

22. juli blev det offentliggjort, at Di Lucas A-prøve fra 20. og 28. maj viste spor af EPO-derivatet CERA.

Franco Pellizotti fra -holdet tog den sidste plads på podiet, 1 minut og 47 sekunder foran fjerdepladsen, vinderen af Tour de France 2008 Carlos Sastre fra . Di Luca vandt også pointkonkurrencen, men da hans B-prøve understøttede de oprindelige dopingresultater, blev han frataget sejren, og Mensjov blev erklæret vinder af pointkonkurrencen. Bjergkonkurrencen blev vundet af Stefano Garzelli fra , mens ungdomskonkurrencen blev vundet af Kevin Seeldraeyers fra -holdet.

Hold 

22 hold deltog i Giro d'Italia 2009. De deltagende hold indgik i to holdkonkurrencer: Trofeo Fast Team og Trofeo Super Team. Trofeo Fast Team-konkurrencen, der blev vundet af Astana, var en klassisk holdkonkurrence, hvor hvert holds tre bedst placerede ryttere på hver etape fik deres tider lagt sammen. Denne samlede tid, lagt sammen for hver etape, udgjorde klassementet i Fast Team-konkurrencen. Trofeo Super Team, der blev vundet af Team Columbia-High Road, var en hold-pointkonkurrence, hvor de 20 bedst placerede ryttere på hver etape tjente point (20 for førstepladsen, 19 for andenpladsen og så fremdeles, indtil 20. pladsen der gav et enkelt point) til deres hold.

Ryttere 

198 ryttere fordelt på 30 lande stillede til start i denne udgave af Giro d'Italia. 169 ryttere gennemførte, mens 29 måtte stige af undervejs, blandt andre Mark Cavendish, der efter tre sejre og to dage i den lyserøde førertrøje valgte at stige af for at forberede sig til Tour de France 2009.

Henvisninger

Eksterne henvisninger 

Officiel Giro-side 
cyclingnews.com 
Startlister for tidligere Giro d'Italia-udgaver 

2009
Svensk Filmdatabas

Svensk Filmdatabas er Svenska Filminstitutets internetdatabase for svensk film. Den indeholder information og produktionsfakta om svenske filmproduktioner (selv kortfilm) fra 1897 og derefter samt udlandske film som har haft svensk biografpremiere. Den giver endda en hel del biografier over skuespillere, instruktører, producenter med mere, som har medvirket i svenske film gennem årene. Svensk Filmdatabas er skabt med støtte af Riksbankens Jubileumsfond.

Siden kan beskrives som et svensk modstykke til Internet Movie Database når det gælder søgemotor og faktaoplysninger, men alligevel mangler formen helt af en netmødeplads og interaktivitet som Internet Movie Database tilbyder·.

Eksterne henvisninger 
 Svensk Filmdatabas 

Netdatabaser
Film fra Sverige
Konkurrencestaten (bog)

Konkurrencestaten er en faglitterær bog om den danske velfærdsstats nuværende udvikling, hvor professor Ove Kaj Pedersen argumenterer for, at velfærdsstatens karakteristiske træk er afviklet. Analysen bygger på den af forfatteren betegnede I-D-I-O-T -model.

Modellen 

I drejer sig om ideer som kilde til forandring.
D drejer sig om den aktuelle diskurs, dvs. de forestillinger, der er almindeligt udbredte på et givent tidspunkt.
I drejer sig om institutioner.
O drejer sig om organisationer.
T drejer sig om transformation, dvs. organisationers evne til omstilling.

En væsentlig del af argumentationen bygger på, at globaliseringen har betydet, at konkurrencen på de internationale markeder er afgørende for statens politiske ageren. Denne realitet har fundamentalt forandret den politiske dagsorden. Der er opstået et offentligt bureaukrati, som både har udviklet en særlig ideologi om samfundsmæssig vækst gennem udbygning af den offentlige sektor og en vækst i antallet af ledende stillinger i den offentlige administration. Det bærende princip bag denne udvikling betegner Pedersen "SØF" - den samfundsøkonomiske forestilling, og konsekvensen heraf er et uophørligt reformarbejde, der skal effektivisere og omstille institutionerne til nye målsætninger og krav.

I konkurrencestaten skelnes der skarpt mellem de borgere, der har arbejdsevne og de borgere, der skal aktiveres. Målet er, at alle borgere er til rådighed for arbejdsmarkedet så længe som muligt. Aftalen om efterlønnens afvikling og senere pensionsalder, indgået mellem Venstre, Det Konservative Folkeparti, Dansk Folkeparti og Det Radikale Venstre  kan opfattes som et skridt i den retning, Ove K. Pedersen beskriver.

Litteratur 
 Esping-Andersen, Gøsta (1990):The Three Worlds of Welfare Capitalism; Polity Press
 Pedersen, Ove K. (2011): Konkurrencestaten, . Hans Reitzel, København

Noter 

Politik
Formidling af økonomi
Faglitteratur
River Deep – Mountain High

"River Deep – Mountain High" er en sang skrevet af Phil Spector, Jeff Barry og Ellie Greenwich. Sangen blev første gang indspillet i 1965 og udgivet på single i 1966 af Ike & Tina Turner med et pladecover udarbejdet af Dennis Hopper. Til trods for, at singlen kom på tredjepladsen på UK Singles Chart i Storbritannien, opnåede singlen blot en 88. plads på Billboard Hot 100 i USA, hvilket gjorde sangskriveren og producenten Phil Spector så deprimeret, at han trak sig tilbage fra musikbranchen i to år. 

Sangen anses som et af de bedste eksempler på Phil Spectors Wall of Sound og blev indspillet af Tina Turner og studiemusikere fra The Wrecking Crew. I en noget usædvanlig pladekontrakt med Ike Turner modtog Ike Turner 20.000 dollar for at lægge navn til pladen, men samtidig at holde sig væk fra studiet under indspilningen. Ike Turner var kendt for at ville kontrollere sine indspilninger i mindste detalje, og Phil Spector ønskede ikke indblanding fra Ike Turner i produktionen. Selve produktionsomkostningerne (udover honoraret til Ike Turner for at blive væk) udgjorde 22.000 dollar, hvilket var helt uhørt på den tid. 

På trods af den begrænsede kommercielle succes i USA ved singlens udgivelse anses sangen i dag for en klassiker indenfor populærmusikken. Rolling Stone Magazine placerede "River Deep – Mountain High" som nr. 33 på magasinets liste The 500 Greatest Songs of All Time.
 
"River Deep – Mountain High" er siden blevet indspillet af en lange række musikere og sangere. I Danmark blev den udgivet i 1968 af Annisette & Dandy Swingers, der opnåede et hit i Danmark med sangen. Sangen er endvidere indspillet af blandt andre Deep Purple og Eric Burdon & The Animals, som begge udgav sangen på single i 1969. I 1970 blev sangen indspillet af The Supremes med The Four Tops og i  en instrumentalversion af The Shadows. Siden er sangen indspillet af blandt andre Katrina and the Waves, Erasure, Annie Lennox, Neil Diamond, Céline Dion og Meat Loaf.

Medvirkende 
På originalindspilningen fra 1965 medvirker:
 Tina Turner, vokal
 Leon Russell, keyboard
 Jim Horn, saxofon
 Barney Kessel, guitar
 Glen Campbell, guitar
 Carol Kaye, El-bas
 Hal Blaine, trommer
 Earl Palmer, trommer

Sange fra 1965
Singler fra 1966
Fenalår

Fenalår er betegnelsen for et stykke saltet og tørret kød af lårene fra får, men også fra geder. Processen tager mindst tre måneder.

Mange forbinder fårekød med julen. Det skyldes, at november tidligere var slagtemåned.

For at få en god kvalitet, blev låret før i tiden hængende både én og to vintre i fadeburet. De bedste fenalår havde ofte 5-6 vintre bag sig.

Charcuterivarer
Mad fra Norge
DGI Huset Herning

DGI Huset Herning er et højhusbyggeri i centrum af Herning. Byggeriet påbegyndtes i 2008 og det blev indviet 4. december 2010. Det er tegnet af Årstiderne arkitekter og bygget af KPC BYG. Bygningen indeholder flere elementer:

 Vandkulturhus (badeland og wellnesscenter)
 Hotel DGI Huset Herning
 VISTA Herning (lejligheder i 12 etager)
 Mediehuset (turistbureau samt hovedsæde for Herning Folkeblad)

Der er desuden en stor parkeringskælder i 3 etager. I forbindelse med anlægget blev den tidligere Nørregades parkeringsplads omdannet til Kousgaards Plads.

Idrætsanlæg i Danmark
Etableret i 2010
Bygninger, konstruktioner og anlæg i Herning
Sport i Herning
Bjørn Helge Riise

Bjørn Helge Semundseth Riise (født 21. juni, 1983 i Ålesund) er en norsk fodboldspiller, som i øjeblikket spiller for den norske klub Aalesund. Han er bror til John Arne Riise.

Landshold 
Riise har (pr. april 2018) spillet 35 kampe for Norges landshold. Han fik sin debut imod  i en EM 2008 kvalifikations kamp. Han lavede 3 assister i 4-0 sejren, hvor han også så sin bror John Arne Riise score en enkel gang.

Personlige liv 
Riise har været i et forhold med Lena Riise i lang tid. I 2010 giftede han sig med hende. Parret har tre børn: Noah, Filip og Levi.

Eksterne henvisninger 

Fodboldspillere fra Norge
Fodboldspillere fra Aalesunds FK
Fodboldspillere fra Fulham F.C.
Fodboldspillere fra Standard Liège
Fodboldspillere fra Sheffield United F.C.
Fodboldspillere fra Lillestrøm SK
Fodboldspillere fra Portsmouth F.C.
Personer fra Ålesund